Skolier vas ná mesaanval op medeleerling | Maroela Media
Konst. Joy Xaba, woordvoerder van die polisie, het gesê die voorval het Vrydag by die skoolhek plaasgevind. Die seuns, albei leerlinge van die Kopanong High School in Mangaung, is glo lede van mededingende bendes en was in verskeie rusies betrokke voor Vrydag se voorval.
"Die 17-jarige seun wat in hegtenis geneem is, is deel van die Maroma-bende. Die slagoffer is 'n gr. 11-leerling wat glo deel is van die BTK- [Born to Kill] bende," het Xaba gesê. Sy het gesê dit is nie duidelik hoe ernstig die leerling beseer is nie. Hy was teen Maandagmiddag steeds in die hospitaal.
"Die polisie ondersoek die voorval en dit is moontlik dat nog leerlinge in hegtenis geneem sal word," het sy gesê. "'n Saak van poging tot moord word ondersoek."
Hulle word uiteindelik ook goeie materiaal vir naskoolse opleiding. Dit ondervind ons reeds as ons kyk na hoekom hulle daar is, alles behalwe om te studeer.